Diari Oficial de la Generalitat Valenciana


Sumari del DOGV 6396, del 12-11-2010 (2010/12224)

RESOLUCIÓ de 8 de novembre de 2010, de la consellera de Justícia i Administracions Públiques, per la qual es concedixen les ajudes per a les menudes i mitjanes empreses de la Comunitat Valenciana a fi de promoure la utilització del negoci electrònic i, específicament, fomentar la facturació electrònica (e-FACTURA), en l'exercici 2010.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6396

Data del DOGV
:   12-11-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/12149


Data del document
:   08-11-2010

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 8 de novembre de 2010, de la consellera de Justícia i Administracions Públiques, per la qual es concedixen les ajudes per a les menudes i mitjanes empreses de la Comunitat Valenciana a fi de promoure la utilització del negoci electrònic i, específicament, fomentar la facturació electrònica (e-FACTURA), en l'exercici 2010. [2010/12100]  
Per l'Orde 13/2010, de 13 d'agost de 2010, de la Conselleria de Justícia i Administracions Públiques, es van regular i convocar les ajudes per a les menudes i mitjanes empreses de la Comunitat Valenciana a fi de promoure la utilització del negoci electrònic i, específicament, fomentar la facturació electrònica (e-FACTURA), en l'exercici 2010 (DOCV núm. 6348, de 6 de setembre de 2010).  
Segons el que disposa l'esmentada orde, les sol·licituds d'ajudes es resoldran en el termini màxim de tres mesos a comptar des del dia de la seua entrada en l'òrgan competent per a la tramitació, el qual, d'acord amb el Decret 206/2009, de 13 de novembre, del Consell, pel qual s'aprova el Reglament Orgànic i Funcional de la Conselleria de Justícia i Administracions Públiques (DOCV núm. 6146, de 17 de novembre de 2009), es correspon amb este departament autonòmic.   
Segons el que disposa l'apartat 6 de l'article 14 de l'Orde 13/2010, de 13 d'agost de 2010, les resolucions dictades a la seua empara, seran objecte de publicació en este diari oficial.   
En conseqüència, en compliment de l'article 18 de la Llei 38/2003, 17 de novembre, General de Subvencions, i de l'esmentat article 14 de l'Orde 13/2010, de 13 d'agost de 2010, i de conformitat amb la proposta formulada per la Comissió Avaluadora, els criteris de valoració i adjudicació establits en l'article 13 de l'esmentada orde, resolc:  
Primer   
Concedir a les menudes i mitjanes empreses relacionades en l'annex I les quanties fixades en l'annex per a cadascuna d'elles, després de l'aplicació dels criteris de valoració i d'adjudicació de les subvenció previstos en l'article 13 de l'Orde 13/2010, de 13 d'agost de 2010.   
Segon  
En compliment del que prescriu l'apartat 6 de l'article 14 de l'Orde 13/2010, de 13 d'agost de 2010, en l'annex II de la present resolució es relacionen les menudes i mitjanes empreses les sol·licituds de les quals, complint tots els requisits, han sigut desestimades per sobrepassar-se la quantia màxima del crèdit fixat en l'article 5.1 de l'esmentada orde.  
Tercer  
Denegar les ajudes sol·licitades, a les menudes i mitjanes empreses que figuren relacionades en l'annex III d'esta resolució, pels motius que s'hi expressen.  
Quart  
Les presents ajudes s'adjudiquen amb càrrec als pressupostos de la Generalitat per a l'exercici 2010, aplicació econòmica 10.22.07.264.26.3, línia de subvenció T5063, denominació «Negoci electrònic (Pla Avança- Pime Digital)».   
Cinqué  
Les menudes i mitjanes empreses que han resultat adjudicatàries de les ajudes estan obligades al compliment del que establix l'article 17 de l'Orde 13/2010, de 13 d'agost de 2010, de la Conselleria de Justícia i Administracions Públiques, així com de la resta d'obligacions a què les subjecte la normativa aplicable.  
Així mateix, hauran de justificar les ajudes en els termes i terminis previstos en els articles 18, 19 i 20 de l'Orde 13/2010, de 13 d'agost de 2010, de la Conselleria de Justícia i Administracions Públiques.   
ANNEX I  
Sisé  
Les menudes i mitjanes empreses adjudicatàries de les ajudes presentaran la documentació exigida per a la seua justificació en els registres relacionats en l'article 8 de l'Orde 13/2010, de 13 d'agost de 2010, especialment amb la preferència que s'indica en el seu apartat 1.  
Seté  
Contra la present resolució, que posa fi a la via administrativa, es podrà interposar potestativament recurs de reposició davant del mateix òrgan que l'ha dictat, en el termini d'un mes comptat des de l'endemà de la seua publicació; o bé directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua publicació, de conformitat amb el que disposa l'article 46 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjuí que puguen interposar qualsevol altre que s'estime adequat.  
València, 8 de novembre de 2010.- La consellera de Justícia i Administracions Públiques: Paula Sánchez de León Guardiola.  
ANNEX II  
  
ANNEX III  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
ANEXO I  
  
ANEXO II  
  
ANEXO III  
